cyanic-selkie/wikianc huggingface dataset:
Førnesbrunen
Nedskrifter
«Det er lite historisk i denne segna, og slåtten om Førnesbrunen er truleg mykje yngre enn svartedauden. Den einaste kimen av historisk sanning som ligg i segna er at folk har halde fast på minnet om at mannedauden kom til Telemark om vinteren». (Alver: Historiske segner og historisk sanning, Norveg 1962).
Det tykkjest rimeleg at segna var vidt kjend i heile Telemark, og på grunn av spelemannstradisjonen. Berge trykte opp segna i to vender:
Segna kan og lesast i boka Norske Segner av Olav Bø et al.
Saturnmånen Foibe
Foibe (dessutan kjend som Phoebe) er ein av månane til Saturn. Til skilnad frå dei fleste andre større månane til Saturn er Foibe særs mørk og reflekterer berre 6% av solljoset han mottek.
Foibe vart oppdaga i august 1898 av William Pickering.
Karantene
Karantene er eit medisinsk uttrykk (frå italiensk quaranta giorni, førti dagar) som tyder å halde folk eller dyr fråskilt frå andre for ein viss periode, til dømes ved å hindre dei å reise til eit anna land, ut av ein bygning eller liknande. Ved å gjere dette, er det til dømes mogeleg å hindre spreiing av sjukdom.
Forsete
Forsete er i den norrøne gudelæra rettferdsguden. Han er sonen til Balder og Nanna.
Karantene
Historisk brukte ein karantene mot skip der det var brote ut epidemiar. I nyare tid, ved å ha utvikla vaksiner og lært meir om korleis sjukdom smitter, bruker ein ikkje karantene på same måte. Pasientar som har ein farleg smittsam sjukdom kan i staden isolerast på sjukehus.
Forsete
Forsete var ugift og budde i borga Glitne som hadde tak av sølv og søyler av gull.
Karantene
Karantene blir no hovudsakleg brukt for dyr som er blitt flytta frå eit smittefarleg område til eit nytt.
Forsete
Kvadet Gylfaginning i Snorres Edda omtalar Forsete slik:
Norges Håndballforbund
Norges Håndballforbund (NHF) er ei idrettsforeining for handball i Noreg. Det vart skipa den 2. mai 1937 og er medlem av Norges idrettsforbund og olympiske og paralympiske komité, Det europeiske handballforbundet og Det internasjonale handballforbundet.
I 2011 hadde NHF over 100 000 spelarar fordelt på om lag 7 500 spelande lag og 714 klubbar i heile landet. Om lag 2/3 av spelarane er jenter og 2/3 er under 17 år. Underlagt NHF er også det norske kvinnelandslaget i handball, det norske herrelandslaget i handball, juniorlandslaga for kvinner og menn, ungdomslandslaga for kvinner og menn samt jentelandslaget og gutelandslaget. I tillegg finst det herre- og kvinnelandslag i strandhandball for senior og junior.
Johannisberg i Hohe Tauern
Johannisberg (tidlagare Keeserkopf eller Herzoghut) er eit 3 453 meter høgt fjell i Glocknergruppa i Hohe Tauern, ein fjellkjede i dei austerrikske sentralalpane. Fjellet ligg på grensa mellom dei austerikske forbundslanda Salzburg og Kärnten. Dagens namn fekk fjellet til ære for erkehertug Johann av Austerrike.
Sett frå aust er Johannisberg kuppelforma og firndekt. Vestsida er ein mektig, 450 meter høg og 50° steil vestvegg. Mot nordvest og sørvest går det ut lange egger. Toppen er lett å nå, og eit kjært mål for vandrarar og klatrarar.
364 Isara
364 Isara er ein hovudbelteasteroide. Han blei oppdaga den 19. mars 1893 av Auguste Charlois ifrå Observatoire de Nice.
Khaznidon
Khaznidon (russisk Хазнидон) er ei elv i Kabardino-Balkaria og Nord-Ossetia i Russland og ei av sideelvane til Urukh frå venstre. Elva er 40 km lang.
Kjelda til elva ligg over 3000 meter over havet ved breane i Kabardino-Balkaria naturreservat. Dei største sideelvane hennar er Lakhumedon og Tujaga. Ved elva ligg busetjingane Tasjly-Tala og Khaznidon.
Skorde
Ei skorde eller skore er ei støtte som i ulike samanhengar vert brukt for å hindre at noko skal falle eller velte. Skorda er ofte ein trestokk.
Ulike bruksområde:
Nanna
Nanna Nepsdotter er kona til Balder i norrøn mytologi. Nanna og Balder er båe æser. Nanna var dotter av ein Nep, og mor til guden Forsete. Ho er rekna til åsynjene, men det er sagt lite om kva område ho er gudinne for.
Nanna døydde av sorg då Balder døydde. Hjartet brast av sorg då ho såg Blader vart budd til bålferd. Då vart ho lagd på båten saman med Balder. Sjølv om Hermod rid til Hel for hente Balder tilbake til livet, lukkast han ikkje, og Nanna og Balder må bli i dødsriket.
I følgje Skaldskaparmål er Nanna ei av dei åtte åsynjene som er til stades i gildet til Ægir. Skaldskaparmål nyttar namnet hennar som kenning for ei gyger.
I Gesta Danorum er Nanna emne for ei trette mellom Balder og Hod, som båe vil ha henne som kone.
Etter Chronicon Lethrense er Nanna gift med kong Vigleik av Angeln. Ho er dotter av Hrœrekr Slöngvanbaugi, son av Hod. Nanna og Vigleik er foreldra til kong Vermund av Angeln.
7. desember
7. desember er den 341. dagen i den gregorianske kalenderen (342. under skotår). Det er 24 dagar att av året.
365 Corduba
365 Corduba er ein hovudbelteasteroide. Han blei oppdaga den 21. mars 1893 av Auguste Charlois ifrå Observatoire de Nice.
Al Anderson
Albert «Al» Anderson er ein amerikanskfødd låtskrivar og gitarist.
Rystestølen
Rystestøylen ligg på fjellet mellom bygdene Raudeberg og Kvalheim. Rystestøylen er eigentleg ein gammal gardfjøs som eldsjeler på Raudeberg har restaurert. No er det overnattingsmulighetar og kokemulighetar. Den ligg nesten oppe på flata på fjellet. Rystestøylen er 432 m.o.h.
Dejma
Dejma (russisk Дейма, tysk Deime, litauisk Deimena) er ei elv i Kaliningrad oblast i Russland. Ho forgreiner seg frå Pregolja ved Gvardejsk og renn gjennom Polessk og til slutt ut i Den kuriske bukta. Polessk-kanalen går frå Deima til Nemunas.
Hovudserien 1955/56
Hovedserien 1955-56 var namnet på det øvste nivået i det norske seriesystemet i herrefotball som gjekk frå juli 1955 til mai 1956. Hovedserien var delt opp i to avdelingar, med åtte lag kvar. vann gruppe A, og gruppe B. I finalen mellom dei to laga vann Larvik Turn 3-2.
Boris Stenin
Boris Andrianovitsj Stenin var ein russisk skeiseløpar frå Sverdlovsk som representerte Sovjetunionen. Han vart verdsmeister i 1960 og kom på andreplassen i EM same vinteren.
Stenin meisterskapsdebuterte i EM 1959 i Göteborg, der han enda på sjuandeplassen. OL-sesongen 1960 vart han store sesong. Det tok til med siger i sovjetmeistermeisterskapen og heldt fram med andreplass ved EM 1960 på Bislett stadion i Oslo, der han var sjanselaus mot norske Knut Johannesen. Fjorten dagar seinare var han derimot heilt suveren då VM 1960 fann stad i Davos, sigersmarginen vart til sist på over 2,7 tidspoeng. Særleg imponerte han på 1500 meter, der han slo nestemann med 2,7 sekundar. Han vart då den største favoritten på 1500 m under Vinter-OL 1960 i Squaw Valley, men enda med bronsen på distansen, eit heilt sekund bak gullvinnarane, landsmannen Jevgenij Grisjin og Roald Aas frå Noreg.
Den russisk-tyrkiske krigen 1877-1878
Den russisk-tyrkiske krigen 1877-1878 hadde sitt opphav i Russland sitt mål om å få tilgang til Middelhavet og erobre Balkanhalvøya frå Det osmanske riket. Bulgararane og serbarane, som ikkje lenger var underlagt det tyrkiske styret mot slutten av krigen, ser på denne krigen som den andre byrjinga på sjølvstende deira.
Denne krigen gav òg Kongedømet Romania sjans til å få fullt sjølvstende. Sjølv om dei, i motsetnad til dei andre balkanlanda, ikkje hadde vore ein del av Det osmanske riket, var dei likevel framleis offisielt under osmansk suverenitet. Derfor vert krigen i rumenske historiebøker omtalt som den rumenske sjølvstendekrigen.
Nevrofysiologi
Nevrofysiologi er eit fagfelt innan fysiologien som tek for seg funksjonane til nervesystemet. Feltet omfattar elektrofysiologi fordi nervar formidlar impulsar gjennom elektriske spenningsforskjellar, og nevrokjemi, fordi nervar overfører informasjon ved hjelp av kjemiske stoff, kjend som transmittersubstansar.
Klinisk nevrofysiologi er ein medisinsk hovudspesialitet som tek for seg sjukdommar i det sentrale og det perifere nervesystemet, i tillegg til i musklar og sanseorgan.
Kjelder
Klinisk nevrofysiologi Neurophysiologie Clinical neurophysiology Neurofisiología Neurophysiologie Zenuwfysiologie
Jeff Stinco
Jean-François «Jeff» Stinco er ein fransk-canadisk musikar, og er best kjent som frontgitarist i bandet Simple Plan.
Biografi
Jean-François Stinco, med kallenamnet JF og seinare Jeff, gjekk på skole i Montreal saman med Pierre Bouvier, Chuck Comeau og Sebastien Lefebvre. Han studerte klassisk gitar i 10 år ved musikkonservatoriet i Montreal, og er den einaste i gruppa som har formell musikkutdanning.
Sara Stridsberg
Sara Stridsberg er ein svensk forfattar og omsetjar. Ho vann Nordisk råds litteraturpris i 2007 for boka Drömfakulteten.
366 Vincentina
366 Vincentina er ein hovudbelteasteroide. Han blei oppdaga den 21. mars 1893 av Auguste Charlois ifrå Observatoire de Nice.
Saturnmånen Janus
Janus er ein av månane til Saturn. Han har nesten den same banen som Epimetheus, og banane ligg berre 50 km frå kvarandre. Med mange års mellomrom passerer dei kvarandre, men unngår å kollidere ved at dei bytter banar, omtrent som to skeiseløparar som vekslar. Ein meiner at dei er restar av ein større lekam som vart delt i to ved ein samanstøyt.
8. desember
8. desember er den 342. dagen i den gregorianske kalenderen (343. under skotår). Det er 23 dagar att av året.
Instrutsj
Instrutsj (russisk Инструч, tysk Inster, litauisk Įsrutis) er ei elv i Kaliningrad oblast i Russland og ei av sideelvane til Don frå venstre. Elva er 111 km lang.
Før 1945 høyrde elva til tyske Aust-Preussen. Byen Insterburg (i dag Tsjernjakhovsk) vart kalla opp etter det tyske namnet på elva, Inster.
Hamme
Hamme er ei elv i Niedersachsen i Tyskland, nordaust for Bremen. Ho har sitt utspring nord for Osterholz-Scharmbeck. Ho renn gjennom lyngheiane nordaust for Bremen og møter elva Wümme i Ritterhude. Frå her vert elva vidare kalla Lesum. Lesum munnar ut i Weser i Bremen-Vegesack.
Carl Jóhan Jensen
Carl Jóhan Jensen er ein færøysk forfattar, litteraturkritikar og omsetjar.
Jensen er fødd og oppvaksen i Tórshavn. Etter å ha gått grunnskule og realskule i Tórshavn reiste han i 1973 til Danmark for å ta vidare utdanning. I 1976 tok han artium og flytte heimatt til Færøyane. Der arbeidde han som journalist før han studerte færøysk språk og litteratur på Universitetet på Færøyane. Etter eksamen i 1981 fortsette han studia på Island der han studerte ålmenn litteraturvitskap og islandsk fram til 1987. Han vart cand. phil. i 1990. På 1990-talet budde han og familien fleire år i Tromsø, der kona hans arbeidde som generalsekretær i The North Atlantic Marine Mammal Commission.
Han var leiar for den færøyske forfattarforeininga, Rithøvundafelag Føroya, 1991–1992. Jensen var nominert til Nordisk råds litteraturpris i 1991, 1998, 2007 og 2008.
Romanen Ó - Søgur um djevulskap kom i 2010 ut i norsk omsetjing som U- Historier om djevelskap utgjeven av det Det norske samlaget.
Det norske herrelandslaget i handball
Det norske herrelandslaget i handball er underlagt Norges Håndballforbund og blir trent av Christian Berge, med Zeljko Tomac som assistenttrenar.
Meisterskapsresultat
''Resultata som er vist under er berre turneringar der Noreg har delteke. Turneringar dei ikkje har tatt del i er ikkje førte opp.''
Geographical mile
Geographical mile er ei engelsk måleeining, definert som eit midlare meridianminutt, eller 1853,325 m. Eininga vert lite brukt i dag, og er i praksis avløyst av nautisk mil, som er 1852 m. Ei engelsk geographical mile er altså om lag fjerdedelen av den geografiske mila som vart brukt i Noreg og Danmark.
Al Qunfudhah
Geografi
Han ligg sørvest i Makkah-provinsen, sør for Al Lith, ved grensa til byen Al Aradhiyah. Asir-provinsen ligg søraust for byen og den internasjonale kystvegen frå Jeddah til Jizan i Jemen går gjennom byen. Al Qunfudah ligg 290 km sør for den heilage byen Mekka, og 340 km frå Jeddah. Det estimerte folketalet i Al Qunfudhah er over 185 000 innbyggjarar fordelt mellom byen og kystlandsbyar.
Historie
Al Qunfudah oppstod på byrjinga av 1300-talet i Hijri og tok i mot havgåande handelskaravaner frå Jemen til Syria og omvendt, med mange forskjellige varer. Al Qunfudah stod ikkje oppført i historiske kjelder før byrjinga av 1400-talet, då sultanatet til Hali bin Yaaacob frå Banu Kinana-stamma i Hali Hali sør for Al Qunfudhah enda. På 1800-talet var staden utgangspunkt for felttoga til Muhammed Ali Pasha, og var arena for dei britiske styrkane under første verdskrigen mot osmanarane og italienarane. Det finst framleis spor av tyrkiske skip som ligg søkkte i Raudehavet nær byen og sør for Qunfudah.
Hera
Hêra (gresk Ἧρη (jonisk) eller Ἧρα (attisk)) er ei gudinne i gresk mytologi.
Hera var dotter av Kronos og Rhea, søster og make av Zevs og dronning i Olympen. Med Zevs hadde ho borna Ares, Eileithyia, Hefaistos og Hebe. I følgje ein annan versjon var Hefaistos sonen hennar utan far, fødd som eit svar på at Zevs «fødde» Athene. Ho var vernar av ekteskapet og barnefødslar, og var mest tilbeden av kvinner.
Ho var sett på som ei hemnlysten og straffande gudinne mot dei som terga henne. Ho forfylgde stadig elskarinnene til sin utru make og barna han fekk med dei. Dette motivet var spesielt framtredande i mytane om Herakles som ho forfylgde frå før han vart fødd og heile hans jordiske liv. Myten om opphavet til Mjølkevegen seier at Zevs plasserte spedbarnet Herakles ved Heras bryst utan hennar vitande, då ho oppdaga det reiv ho vekk ungen, og brystmjølka hennar spruta ut over himmelen.
Etter at Herakles var teken opp til himmelen, forsona Hera seg med han og gav han dottera Hebe til ekte.
Hera sin heilage fugl var gauken, seinare var også påfuglen forbunden med henne. Granateplet var hennar spesielle symbol.
Romarane identifiserte henne med si gudinne Juno.
Nordstrand i Giske
Nordstrand er eit lite grendelag nordaust på Valderøya i Giske kommune i Møre og Romsdal fylke. Grenda grenser til Gjøsundsætra i nord, Oksnes i aust og Valderhaug i sør. Statistisk sentralbyrå reknar innbyggjartalet for heile øya til Nordstrand, noko som er røytegale! Valderøya har i alt. Administrasjonssenter med rådhus og skular ligg på Valderhaugstranda. Skjong og Ytterland ligg på vestsida av øya.
367 Amicitia
367 Amicitia er ein hovudbelteasteroide. Han blei oppdaga den 19. mai 1893 av Auguste Charlois ifrå Observatoire de Nice.
Aller
Aller er ei elv i Sachsen-Anhalt og Niedersachsen i Tyskland og ei av sideelvane til Weser frå høgre med ei lengd på 260 km. Ho har sitt utspring nær Magdeburg i Sachsen-Anhalt. Frå her renn ho nordvestover og inn i Niedersachsen, der det meste av elva ligg. Viktige byar langs Aller er mellom anna Wolfsburg, Gifhorn, Celle og Verden. Eit par kilometer vest for Verden munnar Aller ut i Weser.
Av sideelvar til Aller finn ein Oker og Leine.
Hovudserien 1956/57
Hovedserien 1956-57 var namnet på det øvste nivået i det norske seriesystemet i herrefotball som gjekk frå juli 1956 til juni 1957. Hovedserien var delt opp i to avdelingar, med åtte lag kvar. vann gruppe A, og gruppe B. I finalen mellom dei to laga vann Fredrikstad 6-1.
Ivan Skobrev
Ivan Aleksandrovitsj Skobrev er ein russisk tidlegare skeiseløpar frå Vologda. Han vart i 2011 både europameister og verdsmeister i firkamp.
Skobrev vart femtemann både under EM 2004 og 2006. Under Vinter-OL 2006 i Torino enda han på sjetteplass både på 1500 m og på 10 000 meter. I 2007 og 2008 vart han for tredje og fjerde gong nummer fem i skeise-EM. Vinteren 2009 kleiv han ein plass opp då EM 2009 vart avvikla i Heerenveen.
I EM 2010 på Hamar lukkast Skobrev endeleg å kome på pallen i ein europameisterskap, einast vinnaren Sven Kramer frå Nederland og italienske Enrico Fabris presterte betre gjennom meisterskapen. Under Vinter-OL 2010 i Vancouver vann han sølvmedaljen i milløpet, bronsemedaljen på 5 000 meter og vart nummer fire på 1500 m.
Vinteren 2011 sikra Skobrev seg laurbærkransen både då EM fann stad i italienske Collalbo og under VM i Calgary. I Collalbo sigra han etter eit jamn oppgjer mot Jan Blokhuijsen, og i Calgary hadde han sterkast konkurranse frå norske Håvard Bøkko.
Geografisk mil
Geografisk mil er ei utgått lengdeeining brukt i Skandinavia og Tyskland,  og av den danske astronomen Ole Rømer definert som  1⁄ 15  av ei  ekvatorgrad,  eller 7421,43  m.  Da meterkonvensjonen vart innført i Noreg i  1875,  vart  det fastsett at den geografiske mila skulle reknast til 7421 m.  Samstundes vart det fastsett at ei sjømil skulle reknast lik ei geografisk mil. Denne geografiske mila er følgjeleg vel fire gonger så lang som ei engelsk Geographical mile. Den geografiske mila gjekk ut or bruk i Noreg i 1929, då den nautiske mila (lik ca 1852 m) vart innført.
Ivan Skobrev
I tida 2007-13 plukka Skobrev ein sølvmedalje og seks bronsar i ulike øvingar ved VM i enkeltløp. Han avslutta idrettskarrieren under Vinter-OL 2014 i Sotsji, der sjuandeplassen på 5 000 meter var hans fremste prestasjon.
Rivoli
Rivoli er ein by i provinsen Torino i regionen Piemonte i Italia med om lag 50 000 innbyggjarar. Han ligg 14 km vest for Torino og grensar i tillegg til kommunane Pianezza, Caselette, Alpignano, Collegno, Rosta, Grugliasco, Villarbasse, Rivalta di Torino og Orbassano.
Historie
Sjølv om ein ikkje har funne verken arkeologiske funn eller historiske kjelder, trur ein at område rundt Rivoli har vore busett av keltisk stammer før romarane erobra området. Dei første spora etter mennske er frå det 1. og 2. hundreåret evt. og høyrer til romerske gravstader.
Allemande
Ein allemande (av fransk for 'tysk') er ein av dei mest populære instrumentale danseformene i barokkmusikk og eit standardelement i ein suite. Opphavleg danna allemanden den første satsen i ein suite, før couranten, men seinare vart det ofte plassert ein annan sats i starten, som eit preludium.
Allemanden oppstod på 1500-talet (renessansen) som ein todelt taktartdans i moderat tempo, frå dansar som visstnok var populære i Tyskland på denne tida.
368 Haidea
368 Haidea er ein hovudbelteasteroide. Han blei oppdaga den 19. mai 1893 av Auguste Charlois ifrå Observatoire de Nice.
Kjerringa
Kjerringa er ein fjelltopp i Ørsta på Sunnmøre. Han er 1130 m høg. Toppen ligg mellom seterdalane Mosdalen/Langedalen i vest og Romedalen i aust. Fjelltoppen, som også vert kalla Kjerringtinden, er lett å nå frå begge seterdalane. Enklast frå aust. Han er godt synleg både frå Ørsta-byen og frå Årsetdalen. Tre britar, H.C. Bowen, W.P. Haskett-Smith og Charles W. Patchell var på toppen den 17. august 1903.
Jujutsu
Jujutsu (japansk 柔術, jūjutsu, også latinsk form jiujitsu, eller samansmelta japansk og latinsk form jujitsu) er ein klassisk japansk kampkunst som nyttar kasteteknikkar, låseteknikkar, slag og spark.
Bakgrunn
Frå 1600-talet gjekk det mot ei fredelegare tid i Japan og krigarane fekk mindre stridserfaring og våpentrening. Kampkunstar som ikkje gjer særleg bruk av våpen fekk difor auka merksemd. Desse var i opphavet kjende som yawara og seinare som jujutsu.
Den nyare kampforma judo er utvikla frå jujutsu. Aikido er ein annan nyare kampkunst som er inspirert frå jujutsu.
Retningar
Jujutsu er ikkje eit einsarta eller standardisert system, men finst i mange variasjonar og stilar. Nokre av dei autentiske jujutsu systema eksisterer framleis i Japan. Det finst fleire kategoriar av jujutsu:
Trening
Jujutsu vert rundt om i verda mest praktisert som ulike sjølvforsvarssystem utvikla utanfor Japan. Systema inneheld ofte eit mangfald av forsvarsteknikkar med slag, spark, grep og kast i kombinasjonar. Det er også viktig å lære fallteknikk. Jujutsutrening gir utøvarane eit stort arsenal av teknikkar. Avtalte sjølvforsvarsteknikkar vert innøvd saman med ein partnar.
Sport
Internasjonalt standardiserte konkurranseregler er utvikla og ligg til grunn for tre konkurranseformar:
I Noreg er jujutsu organisert under Noregs Kampsportforbund.
Französische Suiten
Französische Suiten (Franske suitar), BWV 812-817, er ei samling av seks suitar som Johann Sebastian Bach skreiv for klaver (cembalo eller klavikord) mellom 1722 og 1725. . Suitane vart seinare gjeven namnet «Fransk» (først nytta av Friedrich Wilhelm Marpurg i 1762) for å skilje dei frå Englische Suiten. Namnet vart popularisert av Bach-biografen Johann Nikolaus Forkel, som skreiv i biografien sin om Bach frå 1802, «Ein kallar dei vanlegvis Franske Suitar fordi dei vart skriven på ein fransk måte.» Dette er derimot ein upresis påstand. Som dei andre suitane til Bach, følgjer dei i stor grad den italienske forma. .
Det finst ikkje noko original manuskript av desse suitane og ornamenteringa varierer frå kopi til kopi.
To tilleggssuitar, ein i a-moll (BWV 818), og ein annan i Ess-dur (BWV 819), er knytt til dei kjende seks suitane i nokre manuskript. Ouverture i fransk stil, BWV 831, som Bach publiserte som den andre delen av Clavier-Übung, er ein suite i fransk stil, men som ikkje er knytt til Franske suitar.
Suite No. 1 i d-moll, BWV 812
Sjølv om suitane 1-4 er typisk datert til 1722, er det mogeleg at denne suiten vart skriven noko tidlegare.
Glocknerwand
Glocknerwand er eit 3 721 meter høgt fjell i Glockner-massivet i dei Dei austerrikske sentralalpane i den midtre delen av Hohe Tauern. Mellom Glocknerwand og naboen Großglockner ligg skaret Untere Glocknerscharte (3596 m). Grensa mellom Kärnten og Austtirol går over toppen.
Phoenix Wright: Ace Attorney
Phoenix Wright: Ace Attorney er eit dataspel innan sjangrane eventyrspel og visuell roman, utvikla av Capcom. Det var opphavleg utgjeve til Game Boy Advance i 2001 i Japan, og har sidan blitt utgjeve på fleire plattformer. Utgåva av spelet til Nintendo DS, titulert Gyakuten Saiban Yomigaeru Gyakuten i Japan, blei utgjeve i 2005 i Japan og Nord-Amerika, og i 2006 i Europa, og har engelsk tekst. Spelet er det første i Ace Attorney-serien, og har fått fleire oppfølgjarar og biprodukt.
Glocknerwand
Glocknerwand er eit massivt, vifteforma fjell med over 400 meter høge veggar mot sørvest og nordaust. Toppområdet er dekt av mektige snøskavlar som gjer det farleg og uforutsigbart å klatre toppane. Glocknerwand sine toppar blir rekna til dei vanskelegaste å klatre i heile Glocknergruppa.
Eggtravers
Klatreutstyr til høgfjellsbruk og erfaring frå bre er naudsynt for å gje seg i kast med Glocknerwand. Eggtraversen over alle dei sju tårna mot Großglockner høyrer til dei mest krevjande turane i hele Austalpane. Avhengig av forholda krev dette klatredugleik tilsvarande III til IV+ i UIAA sin gradering, under nedfiring 120 høgdemeter, under oppstiging 200 m, stader ein må rappellere og ein totaltid på fem til åtte timar.
Phoenix Wright: Ace Attorney
Phoenix Wright: Ace Attorney − Justice for All er den direkte oppfølgjaren til spelet.
Glocknerwand
Eggtravers
Høgder etter det topografiske Alpenvereinskarte 1:25.000. Tårna har namn etter førsteklatrarane:
Sigurd Allern
Sigurd Allern er ein norsk journalist, politikar og medieforskar, fødd i Sandnessjøen. Allern var ansvarleg redaktør for Klassekampen i to periodar, 1969–1972 og 1979–1995. Han er mag.art. i sosiologi frå Universitetet i Oslo (1974) og dr.polit. i medievitskap frå Universitetet i Bergen (1997). I 2003 vart han den fyrste professoren i journalistikk ved Universitetet i Oslo. Sidan 2007 har han òg vore professor II ved Høgskulen i Volda, og i 2008 fekk han som fyrste nordmann eit gjesteprofessorat ved Universitetet i Stockholm. Frå 2003 til 2006 arbeidde han som forskar ved Institutt for journalistikk i Fredrikstad.
Sigurd Allern vart fødd og voks opp i Sandnessjøen, som son av Edith Berg Allern og Ole Allern. Han vart sidan ein sentral person i oppstarten av Arbeidernes Kommunistparti, AKP(-ml), på byrjinga av 1970-talet, og han var leiar frå 1973 til 1975. På same tid var han leiar av Raud Valallianse, som på den tida fungerte som valfronten til AKP(-ml), fordi Arbeidarpartiet og Norges Kommunistiske Parti hadde hindra AKP å stille til val i eige namn, med referanse til namnelikskapen. Tidlegare hadde han vore leiar i Sosialistisk Ungdomsforbund (1967–1968).
Sigurd Allern har også skrive fleire bøker, mellom desse Kildenes makt (1992), Når kildene byr opp til dans (1997), Flokkdyr på Løvebakken? (2001) og Nyhetsverdier (2001).
Pissa
Pissa (russisk Писса) er ei elv i Kaliningrad oblast i Russland nær Tsjernjakhovsk.
Elva renn ut frå Vištytissjøen.
Pissa, Instrutsj og Angrapa er alle sideelvar til Pregolja. Desse elvane heitte Pissa, Inster og Angerapp fram til 1945, då området var ein del av tyske Aust-Preussen.
Alexandroúpoli
Alexandroúpoli (gresk Αλεξανδρούπολη, tyrkisk Dedeağaç) er ein by i periferieininga Évros, der han er hovudstad, i periferien Aust-Makedonía og Thráki i Hellas. Han er sete i kommunen med same namn.
Alexandroúpoli ligg om lag 14,5 km vest for deltaet til elva Évros (Maritsa), 40 km frå grensa til Tyrkia, 300 km frå Thessaloníki og 750 km frå Aten. Rundt byen finn ein små fiskelandsbyar som Mákri og Díkella i vest, medan forstadane Ánthia, Arístino, Nípsa, Loutrós ligg i aust og Pyléa, Ávandas, Aisými og Kírki ligg i nord.
Historie
Byen har ei historie som berre går tilbake til 1800-talet. Ein liten busetnad utvikla seg langs jernbanelinja mellom Istanbul og dei store byane i Makedonia. Dette var ein del av arbeidet som vart gjort for å modernisere Det osmanske riket og vart utført av ingeniørar frå Austerrike-Ungarn. Busetnaden voks raskt til ein fiskelandsby, som hadde namnet Dedeagatch.
Den russisk-tyrkiske krigen
Dedeagatch vart erobra av hæren til Russland under den siste russisk-tyrkiske krigen i 1877-1878. Offiserane til styrkane som erobra byen utførte noko byplanlegging med vekt på breie gater, slik at troppane raskt kunne flytte seg gjennom byen. Byen kom under osmansk kontroll igjen etter krigen, men den korte tida under russarane sette sitt preg på bybilete og gatene i Alexandroúpoli.
Balkankrigen
Bygginga av ein jernbanestasjon i Dedeagatch førte til at tettstaden utvikla seg til ein by og eit mindre handelssentrum mot slutten av hundreåret. Byen vart sete for ein Pasha med administrative oppgåver. Osmanarane hadde kontroll over byen fram til balkankrigane. 8. november 1912 vart Dedeagatch og stasjonen erobra av bulgarske troppar med assistane frå den greske hæren. Bulgaria og Hellas var allierte under den første balkankrigen, men motstandarar under den andre. Dedeagatch vart erobra av den greske hæren 11. juli 1913, men det varte ikkje lenge. Bucharesttraktaten i 1913 avgjorde at Dedeagatch skulle gå tilbake til Bulgaria i lag med resten av Vest-Thráki.
Lipetsk oblast
Lipetsk oblast (russisk skrift Липецкая область) er ein provins i Russland og eit av føderasjonssubjekta i den russiske føderasjonen. Hovudstaden er Lipetsk, arealet er 24 100 km² og innbyggjartalet er 1 174 000 (2010).
Alexandroúpoli
Den første verdskrigen
Bulgaria tapte for dei allierte under den første verdskrigen (1914 - 1918). Etter Neuillytraktaten i 1919 vart Vest-Thraki avstått til Hellas, men Bulgaria fekk rettar til å nytte hamna i Dedeagatch til å transportere varer gjennom Egearhavet. Overføringa til Hellas skjedde 14. mai 1920. Byen vart like etter vitja av Alexander I av Hellas med stor feiring. Han var den første kongen av Hellas som vitja byen, som vart kalla opp etter han.
Lipetsk oblast
Demografi
Dei største byane er Lipetsk (508 900 ibuarar) og Jelets (108 400).
Det store fleirtalet av folket er etniske russarar. Ved folketeljinga i 2010 var den etniske samansetjinga:
Alexandroúpoli
Den gresk-tyrkiske krigen
Etter det greske tapet under den gresk-tyrkiske krigen 1919-1922 trekte den greske hæren frå Aust-Thrakia seg tilbake til Alexandroúpoli under general Theodoros Pangalos si leiing. Bulgaria nytta sjansen til å krevje at Alexandroúpoli anten skulle returnerast til Bulgaria eller gjerast om til ei nøytral sone under internasjonal kontroll. Begge krava vart avvist av dei greske styresmaktene og vart heller ikkje støtta av Folkeforbundet.
Courante
Courante [kurˈãt] (fransk for løpande) eller corrente (italiensk) er ein livleg kontrapunktisk dans i todelt takt frå 1600-talet. Han vart som regel nytta som andre satsen i ein suite.
Verbania
Verbania er ein by i Italia. Han er hovudstad i provinsen Verbano-Cusio-Ossola i regionen Piemonte og har om lag 30 961 innbyggjarar.
Byen ligg ved Lago Maggiore nordvest i landet og vart oppretta i 1939 då byane Intra og Pallanza vart slått saman. Sidan 1992 har han vore hovudstad i provinsen Verbano-Cusio-Ossola.
Alexandroúpoli
Den gresk-tyrkiske krigen
Lausannetraktaten (24. juli 1923) stadfesta at Vest-Thraki og Alexandroúpoli framleis skulle vera under gresk kontroll. Den tidlegare avtalen som tillèt Bulgaria å nytte hamna i byen var utgått og den greske statsministeren Stylianos Gonatas gav bulgarane tilbod om å fornye avtalen for å betre forholdet mellom dei to landa. Bulgaria takka derimot nei til avtalen.
Krimgotisk
Svært lite av det krimgotiske språket har overlevd; all kunnskap om det byggjer på eit brev av den flamske 1500-talsambassadøren Ogier de Busbecq, som gjev ei liste på om lag 80 ord og litt innsikt i grammatikken. Nokre av ord nedskrivne av de Busbecq er tydeleg germanske. Innsamlinga kan vera prega av hans eige flamske språk og det at den eine av informantane hans hadde gresk som morsmål og krimgotisk som andrespråk medan den andre var ein opphavleg talar av krimgotisk som hadde gått over til gresk.
Alexandroúpoli
Den andre verdskrigen
Bulgaria nytta alliansen sin med Nazi-Tyskland til å ta tilbake kontrollen over Vest-Thraki under den andre verdskrigen. Alexandroúpoli var okkupert av Bulgaria mellom mai 1941 og 1945. Byen fekk store øydeleggingar og mista mange av innbyggjarane, men vart ikkje like hardt råka av den greske borgarkrigen (1946 - 1949). Styrkane til kommunistane i området var for små og for spreidd og området slapp store trefningar.
Courante
Den eldre italienske correnten har 3/8- eller 3/4-takt og eit livleg tempo, medan den franske couranten har 3/2- eller 6/4-takt i eit saktare tempo. Den franske couranten er heller ikkje fullt så enkel i utforming og rytmikk. Ofte vart det veksla mellom dei to taktartane i den franske couranten, og han hadde punktert rytmikk og polyfon satshandsaming.
Krimgotisk
Døme:
Courante
Courante vart mykje nytta i suitar frå barokken, ofte plassert mellom allemande og sarabande.
Alexandroúpoli
Administrativ inndeling
Frå 2011 omfattar kommunen òg dei tidlegare kommunane Traianoúpoli og Féres. Dei tre tidlegare kommunane er no kommunaleiningar. Ved folketeljinga i 2011 hadde kommunen 72 959 innbyggjarar, medan kommunaleininga Alexandroúpoli hadde 61 702 og tettstaden med same namn 57 812 innbyggjarar.
Byar og tettstader
Dei største byane og tettstadene i kommunen er:
Tor Arve Røssland
Tor Arve Røssland er ein norsk forfattar.
Røssland er oppvaksen på Husnes i Kvinnherad, og har sidan budd på Voss, i Trondheim, og i Bergen. Han er no busett på Halhjem i Os i Hordaland. Han er utdanna ved Universitetet i Trondheim med faga filmvitskap, litteraturvitskap og mediepedagogikk.
Tor Arve Røssland har skrive bøker både for born, ungdom og vaksne. Han har skrive i mange ulike sjangrar, men dei humoristiske bøkene om Pode og grøssarserien om Svarte-Mathilda er det mest framtredende.
28. desember
28. desember er den 362. dagen i den gregorianske kalenderen (363. under skotår). Det er 3 dagar att av året.
Djup vene
Djupe vener (vena profunda) er vener som sit djupt i kroppen, til skilnad frå overflatiske vener, som ligg nærare kroppsyta.
Djupe vener ligg mest alltid attåt pulsårer med same namn, slik som med femoralvenen og femoralarterien. Storparten av det venøse blodet sirkulerer i djupe vener. Okklusjon (tilstopping) i djupe vener kan vere livstrugande, og skuldast vanlegvis trombose. Slik trombotisk okklusjon i djupe vener blir kalla djup venetrombose.
Kirurgiske inngrep i djupe vener er ofte krevjande på grunn av lokaliteten.
Al-Awjam
Al-Awjam (òg skrive Al Awjām, Al Ājām, eller Ajam al Qatif) er ein liten by i Austprovinsen i Saudi-Arabia ved Persiabukta. Landsbyen ligg heilt nordaust i Austprovinsen, i eit petroleumrikt omrde nær Ghawar- og Qatif-oljefelt. Han har eit folketal på 11 460.
Al-Awjam ligg nær Qatif, og som dei fleste byane i regionen, har han ein stor folkesetnad av sjiamuslimar. Dette står i kontrast til den store majoriteten av saudiarabarar som er sunni. Som følgje av dette finst det sekterisk spaning, særleg under den sjiamuslimske heilagdagen asjura. Det har vore færre konfliktar mellom sjiaene og sunninane etter 2005.
Terry Wilson
Terry Wilson er ein USA-amerikansk bassist, plateprodusent og komponist.
Tidleg i 1970-åra byrja han den profesjonelle karrieren sin og spelte for band og artistar som Blackwell, Bloontz, John Martyn blant fleire. I 1975 vat han medlem av rockebandet Back Street Crawler. Han arbeidde òg med Johnny Nash, John Bundrick, Speedy Keen, Paul Travis, Shusha, Sue Glover, Paul Kossoff, Eddie Quansah, No Slack, Mark Ashton, Geoff Whitehorn og andre.
I 1981–1982 spelte han bass for Eric Burdon på albumet Comeback. Gjennom 1980- og 1990-åra arbeidde han med Gary Dayton Hill, Johnny Nash, Darling Cruel, Kimm Rogers, Alejandro Escovedo, Stephen Bruton, Little Whisper, Maria Maldaur, Storyville, Tamara Champlin, Bill Champlin, Juice Newton, Mark Sebastian, Big Trouble og andre.
Grande Motte
Grande Motte er eit fjell med ei høgd på 3 653 meter over havet i Vanoise-massivet, ei undergruppe av dei graiiske Alpane i det franske Département Savoie.
Nordsida av Grande Motte med breen Glaciers de la Motte er eit sommarskisenter, medan sørsida er ein sentral del av Parc National de la Vanoise.
Tony Braunagel
Tony Braunagel er ein USA-amerikanske trommeslagar, plateprodusent og komponist frå Houston i Texas. Han var trommeslagar i bandet til Paul Kossoff, Back Street Crawler, som vart kalla Crawler etter Kossoff døydde i 1976.
Braunagel spelte òg med Johnny Nash, Eric Burdon, Rickie Lee Jones, Bette Midler, Bonnie Raitt og Taj Mahal.
Werre
Werre er ei elv i Nordrhein-Westfalen i Tyskland og ei av sideelvane til Weser frå venstre med ei lengd på 72 km. Ho har sitt utspring nær Horn-Bad Meinberg i Eggegebirge. Werre renn hovudsakleg nordover gjennom byane Detmold, Lage, Bad Salzuflen, Herford og Löhne. Ho munnar ut i Weser nær Bad Oeynhausen. Elva kryssar landkreisane Lippe, Herford og Minden-Lübbecke.
Av sideelvar finn ein Else og Westfälische Aa.
Sefirat ‘omer
‘Omerteljing eller sefirat 'ómer, hebraisk er ei munnleg teljing av dei 49 dagane mellom dei jødiske høgtidene pesaḥ (jødisk påske) og sjabu‘ót (vekefesten, jødisk pinse). Denne misváen (bodet) kjem frå Toráen (Mosebøkene) der det er eit bod om å telje 49 dagar frå den dagen då eit mål bygg vart ofra i Tempelet i Jerusalem inntil kveite vart brakt til Tempelet på sjabu‘ót. ‘Omerteljinga tar til på den andre dagen av pesaḥ og tar slutt dagen før høgtida sjabu‘ót.
Poenget med å telje kvar dag er at det skal vere ei andeleg førebuing og venting på å motta Toráen. Gud gav Toráen på Sinaifjellet på den 50. dagen, sjabu‘ót. Sefer haḥinnúkh slår fast at det jødiske folket vart sett fri frå Egypt ved påsketid for å kunne motta Toráen og leve etter dei lovane som var gjevne der. Å telje ‘omer er derfor eit symbol på at ein jøde ønskjer å akseptere lovane i Toráen i sitt eige liv.
Venus
Venus kan referera til
«Venus» har vore namn på fleire skip:
Sefirat ‘omer
Kjelde
Bodet om å telje ‘omer finst i Tredje mosebok 23:15–16:
23:15 Frå den fyrste dagen etter helgi, frå den dagen de bar fram kornbandet som skulde svingast for Herrens åsyn, skal de telja sju fulle vikor:
23:16 femti dagar skal de telja, til dagen etter den sjuande vika, og då skal de bera fram eit nytt grjonoffer for Herren.
Bakgrunn
‘Omer er eit bibelsk volummål for korn. På den andre påskedagen er eit mål (‘omer) bygg ofra i Tempelet for å signalisere ḥadásj, altså at det no var lov å ete korn frå den nye avlinga. Den femtiande dagen etter at teljinga starta, under høgtida sjabu‘ót, vart så to kveitebrød ofra i Tempelet for å signalisere at kveitehausten kunne ta til.
I tråd med temaet om andeleg vekst og personleg utvikling gjennom denne perioden, samanliknar jødiske lærde utviklinga med veksten til dei kornslaga som blir ofra i kvar ende av perioden. I oldtida var bygg dyreføde og mat for fattigfolk, og kveite var mest for dei rike. Ved påsketider, då jødane vart løfta ut av sitt egyptiske eksil, sjølv om dei hadde søkt nesten så lågt at ein retur ikkje var mogleg. Flukta frå Egypt var ufortent - ei gåve frå Gud — på same måte som å fø eit dyr som ikkje er forventa å ha eit andeleg potensial. I løpet av dei neste 49 dagane arbeidde jødane med seg sjølve slik at dei var andeleg klåre til å fortene å få Toráen. For å få Toráen var det naudsynt med andeleg utvikling og aktivt samarbeid.
Teljinga
Så snart det utvilsamt er natt (omtrent 30 minutt etter solnedgang) framseier den som tel ‘omer denne signinga:
Barúkh attá Adonái, Elohénu melekh há‘olám, ašer kiddəšánu bəmiṣvotáv vəṣivvánu ‘al səfiràt ha‘ómer.
Signa er Du, Evige, vår Gud, herskar over universet, som helga oss med boda Sine og baud oss om teljinga av ‘omer.
Når den som tel seier kor langt teljinga er komen, skal det seiast både i talet på dagar og i veketal. Teljinga blir gjort på hebraisk. Utsegna skal vere: «I dag er 23 dagar av ‘omer; det er tre veker og to dagar.» I følgje halakhá, kan ein person berre seie signinga medan det framleis er natt. Dersom han eller ho kjem på teljinga neste morgon eller kveld, kan han eller ho framleis telje, men utan signinga. Dersom ein glømmer fullstendig å telje ein dag, kan ein likevel halde fram neste dag, men då utan signing heile resten av teljinga. ‘Omerteljarar er ofte til sals på denne tida, for å hjelpe folk med å hugse teljinga. Desse blir framviste i synagogane for å hjelpe dei som tel med synagogelyden ved slutten av kvar gudsteneste.
Kabbalá
I kabbalá er kvar av dei sju vekene i ‘omerteljinga knytt til ein av sefirótane, ḥesed, geburá, tif’éret, neṣaḥ, hód, jesód og malkhút. Kvar dag i veka er og knytt til ein av dei same sju sefirót. Dette gjev 49 moglege par, og desse para representerer eit aspekt ved personen som må forbetrast.
Dei 49 dagane med ‘omerteljing er også rekna som ei god tid for å studere Pirké Abót 6:6, som reknar opp 48 måtar som Toráen er motteken på. Rabbinar Aharon Kotler forklarer at ein kan studere kvar av dei 48 måtane på dei første 48 dagane, medan den siste (49.) dagen skal nyttast til å gå over dei 48 måtane samla.
Sørgjetid
Røyndomen viser at ulike jødiske samfunn har ulike sorgperiodar. Nokre lyttar til musikk under ḥol hammo‘éd (romhelga) av pesaḥ, og sørgjer frå den første dagen av den hebraiske månaden ijjár og held fram i 33 dagar, inntil den tredje dagen av siván. Tradisjonen mellom jerusalemittar er å sørgje under heile teljeperioden, med unnatak av dagen lag la‘ómer og under sjelósjet jemé hagbalá (dei siste tre dagane av teljinga). Graden av sørging er òg mykje basert på familieskikkar, og derfor vil ulike jødar sørgje i ulik grad.
Rabbinar Yechiel Michel Epstein, forfattaren av verket ‘Arúkh hasjulḥán, postulerer at sørgjetida og er for å minnast jødar som vart myrda under krosstoga, pogromar og i samanheng med skuldingar om kannibalisme og blodritualar mot europeiske jødar 1000 år etter at Toráen var gjeven.
Ikkje-tradisjonelle teoretikarar antyder at sørgjeperioden var henta frå romersk overtru om at mai var ein uheldig månad, og at koplinga med krosstoga og pesten har oppstått seinare. Romerane hadde ein liknande tradisjon om å ikkje gifte seg i mai.
Ein rekonstruksjonistisk rabbinar hevdar at sidan den første avlinga om våren var sårbar i denne perioden var det naturleg at folk i Midt-Austen utvikla rituale for å handtere dennne sårbarheita.
Lag la‘ómer
I tillegg til å vere ein minnedag for dei som vart råka av pesten som drap studentane til rebbí ‘Akibá markerer lag la‘ómer-dagen til minne om rebbi Sjim‘ón bar Joḥái. Etter at dei 24 000 studentane til rebbí ‘Akibá underviste ‘Akibá fem studentar, ein av desse var rebbí Sjim‘ón. Han vart seinare den største Torá-læraren i sin generasjon. Den dagen han døydde avslørte han etter sagna frå seinmellomalderen dei djupaste løyndomane i Toráen i eit kabbalistisk verk kalla Zóhar.
Sjølv om det å minnast døden til ein ṣaddík vanlegvis er trist, er minnedagen etter rebbí Sjim‘ón på lag la‘ómer festleg. Bål blir tent, og folk syng og dansar ved flammane. Det er vanleg med bryllaup, festar, musikk, piknikar og hårklipp.
Kolesovskaja Otmel
'Kolesovskaja Otmel er ei øy i Aust-Sibir-havet. Ho er 6,3 km lang og 1,4 km brei, og ligg søraust for Kolesovskijøya.
9. desember
9. desember er den 343. dagen i den gregorianske kalenderen (344. under skotår). Det er 22 dagar att av året.
Mikhail Bulgakov
Mikhail Afanasievitsj Bulgakov var ein russisk forfattar frå første halvdel av 1900-talet. Han er mest kjend for romanen Mesteren og Margarita, som har vorte rekna som ein av dei største romanane på 1900-talet.
Biografi
Mikhail Bulgakov vart fødd av russiske foreldre 15. mai 1891 i Kiev i Ukraina (som på denne tida var ein del av Det russiske riket). Han var eldste son av Afanasij Bulgakov, som var professorassistent ved Det teologiske akademiet i Kiev. Han var barnebarn av av prestar på begge sider av familien. Frå 1901 til 1904 gjekk Bulgakov på Det første gymnaset i Kiev, der han utvikla interesse for russisk og europeisk litteratur.
I 1913 gifta Bulgakov seg med Tatiana Lappa. Då den første verdskrigen braut ut, melde han seg frivillig til Raude Krossen. I 1916 gjekk Bulgakov ut frå det medisinske fakultetet på Kiev universitet og så tente han i Den kvite arméen. Han tente ei kort stund i Den ukrainske folkehæren. Brørne hans tente i Den kvite arméen. Etter den russiske borgarkrigen og opprettinga av Sovjetunionen flytta han i eksil til Paris. Bulgakov, som var innrullert som feltlege i Den kvite arméen, enda opp i Kaukasus. Der starta han å arbeide som journalist.
I 1919 valde han å forlate medisinkarrieren for å satse på litteraturen. I 1921 flytta han med Tatiana til Moskva, der han byrja karrieren sin som forfattar. Tre år seinare skilde han seg frå den første kona si og gifta seg med Ljubov Belozerskaja. Han gav ut fleire arbeid tidleg og på midten av 1920-åra, men i 1927 byrja karrieren hans å gå nedover fordi han fekk kritikk for å vere for antisovjetisk. I 1929 var karrieren øydelagd og sensuren til styresmaktene hindra at meir av arbeidet hans vart gjeve ut.
I 1931 gifta Bulgakov seg for tredje gong, med Jelena Sjilovskaja, som skulle verte ein inspirasjon til karakteren Margarita i den mest kjende romanen hans. Dei slo seg ned ved Patriarsjije Prudy. Det siste tiåret av livet sitt arbeidde Bulgakov med Mesteren og Margarita, skreiv skodespel, kritiske verk, soger og omsetjingar, men ikkje noko av dette vart gjeve ut.
Sidan Bulgakov var stempla som antisovjetisk vart lite av arbeidet hans gjeve ut. I 1930 skreiv han eit brev til dei sovjetiske styresmaktene der han bad om å få emigrere om Sovjetunionen ikkje fann bruk for han som satirikar. Han fekk då telefon frå Josef Stalin sjølv, som spurte han om han verkeleg ønskte å reise frå landet. Bulgakov svarte at ein russisk forfattar ikkje kunne bu utanfor heimlandet sitt.
Stalin hadde likt Bulgakov sitt skodespel Turbinenes tid og fann arbeid til han ved eit lite teater i Moskva, og så Moskva Kunstteater. I Bulgakov sin sjølvbiografi hevdar han at han skreiv til Stalin på grunn av desperasjon og angst, og hadde aldri tenkt å sende brevet. Bulgakov skreiv fleire brev til Stalin i 1930-åra der han bad om å få emigrere, men Stalin svarte ikkje på fleire.
At styresmaktene nekta han å arbeide i teateret og ønske om å sjå familien som levde utanlands, og som han ikkje hadde sett på mange år, førte til at han gjorde drastiske tiltak. Trass i det nye arbeidet hans, vart ikkje stykka han sette opp på teateret ein suksess og han var stressa og ulukkeleg. Han arbeidde òg ei kort stund ved Bolsjoj Teater som librettoforfattar, men forlet teateret då arbeida hans ikkje hadde suksess.
Bulgakov døydde av nefrosklerose (ein arveleg nyresjukdom) 10. mars 1940. Han vart gravlagd i Novodevitsjijgravstaden i Moskva. Faren hadde døydd av same sjukdom.
Tidleg karriere
Medan han levde var Bulgakov mest kjend for skodespela han skreiv for Konstantin Stanislavskij sitt Moskva Kunstteater. Stalin likte godt Turbinenes tid (Дни Турбиных) (1926), som var basert på romanen Den hvite garde av han sjølv. Dramatiseringa av Molière sitt liv Hyklernes kabal (Кабала святош) vert framleis framført på Moskva Kunstteater. Sjølv etter at stykka hans vart bannlyst frå teatera, skreiv Bulgakov ein svart komedie om Ivan den grusomme sitt besøk til Moskva i 1930-åra, og eit stykke om dei tidlege åra til Stalin (1939), som vart forbode av Stalin sjølv.
Bulgakov starta å skrive prosa med Den hvite garde (Белая гвардия) (1924, gjeve ut i 1966) - ein roman om livet til familien til ein offiser i Den kvite arméen under borgarkrig i Kiev, og ei novellesamling kalla En landsbyleges nedtegnelser (Записки юного врача), basert på Bulgakov sitt eige arbeid som landsbylege i 1916–1919. I midten av 1920-åra byrja han å beundre forfattarskapen til H. G. Wells og skreiv fleire soger med element frå science fiction, mellom anna Fatale egg (Роковые яйца) (1924) og Hundehjertet (Собачье сердце) (1925).
Fatal egg fortel om hendingane til professor Persikov, som eksperimenterer med egg og oppdagar ein raud stråle som får levande organismar til å vokse raskare. Ein epidemi rasar gjennom Moskva og tek livet av dei fleste kyllingar i Moskva, og for å ordne situasjonen set regjeringa opp ein gard der dei skal nytte strålen. Det oppstår derimot ei forveksling og kyllingegga hamnar hos professoren, medan egg av struts, slangar og krokodillar, hamnar på garden. Feilen vert ikkje oppdaga før egga produserer store monster som øydelegg forstadane til Moskva og tek livet av dei fleste arbeidarane på garden. Propagandamaskinen vender seg så mot Persikov og øydelegg han på same måten som monstra han hadde laga. Soga om denne klossete regjeringa gjorde at Bulgakov vart stempla som motrevolusjonær.
Lindisfarne kloster
Lindisfarne kloster var eit kloster som låg på den britiske øya Lindisfarne frå rundt 635 til klostervesenet blei oppheva i England i 1536. Klosteret blei grunnlagd av heilage Aidan, ein biskop av irsk opphav som er kjend som «Northumbrias apostel», på oppdrag av kong Oswald av Northumbria. Det var ein viktig valfartsstad som var knytt til helgenane Aidan og Cuthbert og Lindisfarne-evangeliet. Øya Lindisfarne vert no ofte berre kalla «Holy Island».
Mikhail Bulgakov
Tidleg karriere
Hundehjertet handlar om ein professor som opererer inn mennesketestiklar og hypofyse inn i ein hund kalla Sjarik (som tyder Liten ballong og eller ball, eit populært namn for ein hannhund i Russland). Hunden vert meir og meir menneskeleg etter kvart som tida går og dette fører til meir og meir kaos. Soga kan lesast som ein kritisk satire av Sovjetunionen og kjem med fleire modige spark til kommunistisk leiarskap, t.d. er namnet på drukkenbolten som donerer menneskedelane til hunden Tsjugunkin («tsjugun» tyder støypejarn på russisk). Namnet er ein parodi på namnet Stalin («stal» tyder stål på russisk). Romanen vart omgjort til ein komisk opera kalla Mordet på kamerat Sjarik av William Bergsma i 1973. I 1988 vart den prisvinnande filmutgåva Sobatsjie Serdtse produsert av Lenfilm, med Jevgenij Jevstignejev, Roman Kartsev og Vladimir Tolokonnikov i rollene.
Lindisfarne kloster
Klosteret var åstaden for det første kjende landfallet til vikingar, i 793. Frå 875 til 1093 låg det øyde på grunn av vikingåtak. Klosteret ligg i dag i ruinar som vert tekne vare på av English Heritage.